Timo Tarve

Timo Tarve (sündinud 11. jaanuaril 1980) on eesti ajakirjanik. 

Ta on lõpetanud 1997. aastal Tallinna Üldgümnaasiumi ja 2002. aastal Tallinna Pedagoogikaülikooli raadiorežii erialal. 

Timo Tarve on töötanud Politsei- ja Piirivalveametis pressiesindajana ning Eesti Rahvusringhäälingus spordiportaali toimetajana.

Aastatel 2000–2004 töötas ja alates 2010. aastast töötab ta toimetajana Kuku raadios. Ta on teinud nii päevakajalisi kui ka kultuuriloolisi ühiskonnasaateid ("Sihik", "Kahe vahel", "Ärataja", "Vox Populi", "Saade", "Kukul külas", "Nädala raamat" jm) ning 2024. aasta seisuga juhtinud üle tosina aasta mälumängusaadet "Tarkade klubi".Tarvo Madsen. Nädala persoon ⟩ Timo Tarve – raadiohääl, kes ei kogu endale vaenlasi Postimees/Nädal, 17.08.2024.

Tarve on tegutsenud Eesti kergejõustikuvõistlustel staadioniteadustajana. Spordikommentaatorina on ta vahendanud ka paljusid suurvõistlusi (sealhulgas viimati 2024. aasta Pariisi suveolümpiamänge) nii raadios kui ka televisioonis.

Ta on võistelnud mälumängudes (Maakilb, Mnemofriik Harjumaal jne) ning olnud koos Margus Pillau ja Jukko Nooniga kümme hooaega (kevadeni 2022) Nõmme mälumängusarja eestvedaja.Teave Eesti Kergejõustiku Liidu kodulehel

Koos Margus Ubaga on ta koostanud raamatu "Suur olümpiamängude mälumäng : 1000 küsimust ja vastust olümpiamängude ajaloost" (Cum Laude 2017). 

Tunnustus 
 2021 – Tallinna teenetemärk
 2024 – Hea Sõna auhindTõnu Karjatse. Tänavune Hea Sõna laureaat on Timo Tarve ERR Kultuur, 15.11.2024.
 2025 – Valgetähe V klassi teenetemärk

Viited

Välislingid
 Näiteid Timo Tarve raadiosaadete kohta Kuku Raadios (helifailid)
 Tarvo Madsen. Nädala persoon ⟩ Timo Tarve – raadiohääl, kes ei kogu endale vaenlasi Postimees/Nädal, 17. august 2024

Kategooria:Eesti ajakirjanikud
Kategooria:Tallinna Kristiine Gümnaasiumi vilistlased
Kategooria:Tallinna Ülikooli vilistlased
Kategooria:Valgetähe V klassi teenetemärgi kavalerid
Kategooria:Sündinud 1980